CELEX: C2005/093/17
Language: et
Date: 2005-04-16 00:00:00
Title: Kohtuasi C-42/05: Eelotsusetaotlus, mille esitas Cour de cassation de Belgique (esimene koda) 20. jaanuari 2005. aasta otsusega kohtuasjas Belgia riik versus Ring Occasions ja Fortis Banque

16.4.2005   
            
            
               ET
            
            
               Euroopa Liidu Teataja
            
            
               C 93/9
            
         Eelotsusetaotlus, mille esitas Cour de cassation de Belgique (esimene koda) 20. jaanuari 2005. aasta otsusega kohtuasjas Belgia riik versus Ring Occasions ja Fortis Banque
   (Kohtuasi C-42/05)
   (2005/C 93/17)
   Kohtumenetluse keel: prantsuse
   Euroopa Ühenduste Kohus on saanud Cour de cassation de Belgique'i (esimene koda) 20. jaanuari 2005. aasta otsusega esitatud eelotsusetaotluse kohtuasjas Belgia riik v. Ring Occasions ja Fortis Banque, mis saabus kohtukantseleisse 3. veebruaril 2005.
   Cour de cassation de Belgique (esimene koda) küsib Euroopa Kohtult eelotsust järgmistes küsimustes:
   
               1.
            
            
               Kas käibemaksu neutraalse maksustamise põhimõttega on vastuolus see, et ostu-müügilepingu tühistamine siseriikliku tsiviilõigusliku normi alusel, mille kohaselt leping on täielikult tühine vastuolu tõttu avaliku korraga, kuna see on müüja osas ebaseaduslik, toob maksukohustuslasele kaasa maksu mahaarvamise õiguse kaotamise, kuigi kaubad tarnitakse maksukohustuslasele, kes on sõlminud lepingu heas usus, teadmata müüja poolt toimepandud pettusest?
            
         
               2.
            
            
               Kas vastus oleks teistsugune, kui lepingu täielik tühisus tuleneb otseselt käibemaksupettusest enesest?